open-index/open-wikipedia-markdown huggingface dataset:
Trojitá väzba

[náhľad|Štruktúra a AFM snímka [[dehydrobenzo[12]anulén](https://sk.wikipedia.org/wiki/S%C3%BAbor:Dehydrobenzoannulene.jpg)u, kde sú beznénové jadrá držané pokope trojitými väzbami]]
**Trojitá väzba** je druh chemickej väzby. Je to väzba medzi dvoma atómami, ktorej sa účastní šesť väzbových elektrónov namiesto zvyčajných dvoch väzbových elektrónov. Väzbový poriadok je tri. Trojitá väzba je silnejšia a kratšia než ekvivalentná jednoduchá alebo dvojitá väzba medzi rovnakými atómami. Najbežnejšie pozorujeme trojitú väzbu medzi dvoma atómami uhlíka, napríklad v alkínoch. Ďalšie funkčné skupiny, ktoré obsahuju trojitú väzbu, sú kyanidy (nitrilová skupina) a izokyanidy (izonitrilová alebo karbylamínová skupina). Niektoré diatómové molekuly majú takisto trojitú väzbu, ako molekula dusíka alebo oxidu uhoľnatého. V štruktúrnych vzorcoch sa trojitá väzba značí tromi rovnobežnými čiarami (≡) medzi atómami.

## Druhy väzieb
Druhy trojitých väzieb sa dajú popísať hybridizáciou orbitálov. V molekule acetylénu má každý uhlíkový atóm dva sp-orbitály a dva p-orbitály. Dva sp-orbitály sú lineárne a majú medzi sebou uhol 180°, ležia teda v osi x (v kartézskej súradnicovej sústave). Zvyšné dva p-orbitály sú kolmé a nachádzajú sa v osiach y a z. Keď sa k sebe atómy uhlíka priblížia, sp-orbitály sa prekryjú a vznikne sp-sp sigma väzba. Zároveň dôjde k prekryvu py-orbitálov a tvoria py-py pí väzbu. Podobne spolu interagujú pz-orbitály a tvoria pz-pz pí väzbu. Vo výsledku teda vznikne jedna sigma a dve pí väzby, teda celkovo tri väzby.

V modeli ohnutých väzieb sa môže trojitá väzba tvoriť i prekryvom troch sp<sup>3</sup>-orbitálov bez nutnosti tvorby pí väzby.

## Trojitá väzba medzi ťažšími atómami
[vpravo|náhľad|244x244bod|Structure of [hexa(tert-butoxy)ditungsten(III), an example of a metal-metal triple bond.]]
Trojité väzby tvoria i mnohé atómy ťažšie ako uhlík. Sú bežné napríklad pre prechodné kovy. Najznámejšie príklady sú hexa(terc-butoxy)diwolframitan a hexa(terc-butoxy)dimolybditan. Vzdialenosť kovových atómov M-M je asi 233 pm. Zlúčenina s wolfrámom pritiahla pozornosť vedcov kvôli jej reaktivite s alkýnmi, vďaka ktorej vznikajú kov-uhlíkové trojité väzby so vzorcom RC≡W(OBut)3.

## Referencie

## Pozri aj
* Násobná väzba
* Dvojitá väzba
* Sigma väzba
* Pí väzba

## Zdroj

Kategória:Chemická väzba
Maurice Bompard (politik)

**Louis Maurice Bompard** (* 17. máj 1854, Metz† 7. apríl 1935, Grasse) bol francúzsky diplomat a politik.

Pôsobil ako generálny tajomník vo vláde Francúzskeho protektorátu Tunisko. Jeho úrad mal v kompetencii vydávanie *Journal Officiel Tunisien* („Tuniský úradný vestník“), úradného periodika na vyhlasovanie právnych predpisov.

V rokoch 19031908 pôsobil ako veľvyslanec Francúzskej republiky v Petrohrade, kde usiloval o posilnenie britsko-francúzsko-ruských vzťahov, uzatvorenie britsko-ruskej zmluvy (1907) a tým zavŕšenie vytvorenia Dohody.

## Referencie

Kategória:Francúzski diplomati
Kategória:Francúzski politici
Kategória:Veľvyslanci Francúzska v Ruskej ríši
Kategória:Osobnosti z Metz
Mount Carleton

**Mount Carleton** ( (alebo )) je najvyšší vrch kanadskej provincie New Brunswick. Prominencia vrchu je 620 metrov.

## Názov
Vrch je od roku 1899 pomenovaný po prvom guvernérovi New Brunswicka, generálovi Thomasovi Carletonovi.

## Poloha
Vrch je súčasťou Apalačských vrchov. Je tiež najvyšším vrchom regiónu Maritimes, čiže provincií New Brunswick, Nové Škótsko a Ostrov princa Eduarda.

## Galéria

Súbor:1993 Mount Carleton2.jpg|Rozhľadňa na vrchole v roku 1993


## Referencie

## Iné projekty

## Externé odkazy
* Kanadská databáza geografických mien
* Peakbagger.com

Kategória:Vrchy v New Brunswicku
Kategória:Vrchy pod 1000 metrov v Kanade
Kategória:Najvyššie vrchy provincií a teritórií Kanady
Kategória:Eponymické termíny v geografii
Cytidín

**Cytidín** (symbol **C** alebo **Cyd**) je nukleozid, ktorý vzniká spojením cytozínu s ribózou pomocou β-N1-glykozidovej väzby. Cytidín je komponent RNA.

## Vlastnosti
Cytidín je biely kryštalický prášok. Je dobre rozpustný vo vode a slabo rozpustný v etanole.

## Zdroje v potrave
Zdroje cytozínu v potrave predstavujú hlavne jedlá, ktoré majú vysoký obsah ribonukleovej kyseliny (RNA), ako sú orgány, pivárske kvasinky, prípadne jedlá bohaté na pyrimidíny ako pivo. Počas trávenia sa tieto jedlá rozkladajú na ribozylpyrimidíny (cytidín a uridín), ktoré sa absorbujú v tráviacom trakte. U ľudí sa cytidín mení na uridín, ktorý je pravdepodobne zodpovedný za metabolické účinky cytidínu.

## Analógy cytidínu
Mnoho analógov cytidínu má farmakologický potenciál. KP-1461 je napríklad liek proti HIV, ktorý funguje ako virálny mutagén. Zebularín by mohol mať využitie ako liek pre chemoterapiu alebo chemoprevenciu. Malé množstvá azacitidínu a jeho analógu decitabínu by mohli byť použité proti rakovine pomocou epigenetickej demetylácie.

Modifikáciou cytidínu vzniká lyzidín.

## Biologický účinok
Okrem komponentu RNA pôsobí cytidín i v rámci neruronálneho-gliálneho glutamátového cyklu. Prídavky cytidínu znížili hladinu glutamátu/glutamínu v strede čelového laloku mozgu a mozočku. Na základe toho by vyvolal cytidín záujem pre použitie ako potenciálne glutamátergické antidepresívum.

## Referencie

## Zdroj

Kategória:Pyrimidíny
Kategória:Nukleozidy
Uridín

**Uridín** (symbol **U** alebo **Urd**) je glykozylovaný pyrimidínový analóg obsahujúci uracil naviazaný na ribózu pomocou  β-N1-glykozidovej väzby. Je to jeden z piatich štandardných nukleozidov, ktoré tvoria nukleové kyseliny. Ostatné štyri sú adenozín, citydín, guanozín a tymidín. Uridín je prítomný len v RNA a nenachádza sa v DNA, zatiaľ čo u tymidínu je to naopak. Ostatné tri nukleozidy sa nachádzajú v oboch nukleových kyselinách.

## Biosyntéza
Uridín sa v prírode bežne tvorí ako uridínmonofosfát (uridylát, UMP) de novo syntézou dekarboxyláciou orotidylátu. Túto reakciu katalyzuje orotidylátdekarboxyláza. Orotidylát sa tvorí z orotátu, ktorý reaguje s 5-fosforibozyl-1-pyrofosfátom (PRPP) za vzniku orotidylátu, čo katalyzuje pyrimidínfosforibozyltransferáza. Ororát vzniká v niekoľkých krokoch z karbamoylfosfátu a aspartátu. 

## Zdroje v potrave
Uridín sa pokladá za neesencálnu živinu, keďže si ho ľudské telo dokáže vytvoriť samo. Dopĺňanie sa zvyčajne neodporúča, i keď i to už bolo preskúmané na niektoré využitia.

Niektoré jedlá obsahujú uridín vo forme RNA. Pôvodne sa tvrdilo, že prakticky žiadny uridín prijatý z jedla nie je biodostupný, keďže väčšina z neho sa rozloží v gastrointestinálnom trakte, tažke jeho hladina v krvi sa nezvýši. Neskôr bolo ukázané, že hladina uridínu sa zvýšila 1,8x po 30 minútach po požití piva. Etanol, ktorý je prítomný v pive, však sám o sebe zvyšuje hladinu uridínu v krvi, čo by tieto výsledky mohlo vysvetliť. Materské mlieko a kojenecké mlieko, ktoré prijímajú novorodenci, obsahuje uridín v podobe uridínmonofosfátu, ktorý je biodostupný a dokáže sa dostať z tráviaceho traktu do krvného obehu. Uridín sa nachádza v týchto jedlách:
* kozie a ovčie mlieko a mliečne produkty
* extrakt z cukrovej trstiny
* paradajky (0,5-1,0 gramu uridínu na kilogram sušiny)
* pivné kvasinky (1,7 % sušiny)
* pivo
* brokolica
* mäso z orgánov (pečeň, pankreas, ...)

Konzumácia jedál bohatých na RNA môže viesť k vysokej hladine purínov (adenozínu a guanozínu) v krvi. Vysoká hladina purínov zvyšuje tvorbu kyseliny močovej a môže viesť k zhoršeniu alebo vzniku porúch ako je dna.

Výskumníci z Harvardu ohlásili, že omega-3 mastné kyseliny a uridín, dve zložky jedál ako sú napríklad ryby, vlašské orechy, melasa a cukrová repa, zabraňujú depresii u potkanov tak účinne, ako antidepresíva. Podľa výskumu malo podávanie týchto látok okamžitý efekt nerozlíšiteľný od efektu antidepresív.

## Glykolýza galaktózy

Uridín hrá dôležitú úlohu v glykolýze galaktózy. Neexistuje žiadny katabolický proces, ktorým by sa metabolizovala galaktóza. Preto sa galaktóza premieňa na glukózu a metabolizuje sa klasickou dráhou. Keď sa galaktóza premení na galaktóza-1-fosfát (Gal-1-P), prebehne reakcia s UDP-glukózou, teda molekulou glukózy viazanej na uridíndifosfát (UDP). Tento proces katalyzuje galaktóza-1-fosfáturidyltransferáza, ktorá prenesie UDP na molekulu galaktózy, čím vzniká UDP-galaktóza a glukóza-1-fosfát. Tento proces sa opakuje, čím sa umožní glykolýza galaktózy.

## Referencie

## Pozri aj
* Uridínmonofosfát
* Deoxyuridínmonofosfát

## Zdroj

Kategória:Nukleozidy
Kategória:Pyrimidíny
Gajda (rozlišovacia stránka)

**Gajda** môže byť:
* vrch v Považskom Inovci na Slovensku, pozri Gajda
* priezvisko, pozri Gajda (priezvisko), napr.:
** Bogdan Gajda (* 1953), bývalý poľský boxer
** Norbert Gajda (19341980), poľský futbalista, národný reprezentant Poľska v rokoch 19611962
** Radola Gajda (18921948), český vojenský dôstojník a politik, príslušník československých légií v Rusku a vodca Národnej obce fašistickej
** Vladislav Gajda (19252010), český sochár
* zriedkavo: gajdy
Lahn

**Lahn** môže byť:
* vodný tok:
** rieka v Nemecku, pravostranný prítok Rýna, pozri Lahn (rieka)
** potok, prítok rieky Leitzach, pozri Lahn (Leitzach)
* sídlo:
** v Nemecku:
*** bývalé mesto v Hesensku, ktoré existovalo od 1. januára 1977 do 1. augusta 1979, pozri Lahn (mesto)
*** obec v Dolnom Sasku, pozri Lahn (Dolné Sasko)
** v Rakúsku:
*** rozptýlené osídlenie (*Streusiedlung*) v Salzbursku, pozri Lahn (Rakúsko)
*** osada (*Ortschaft*) v obci Hallstatt, pozri pod Hallstatt
*** osada (*Ortschaft*) v obci Regau, pozri pod Regau
* loď:
** tender Nemeckého vojenského námorníctva v prevádzke v rokoch 19611991, pozri Lahn (tender)
** osobná loď spoločnosti Norddeutscher Lloyd v prevádzke v rokoch 18881907, pozri Lahn (osobná loď)
* priezvisko, pozri Lahn (priezvisko), napr.:
** Lothar Lahn (19211994), nemecký diplomat
** Wilhelm Lahn (18321907), nemecký básnik, redaktor a učiteľ

## Pozri aj
* Wleń ()

## Referencie
Gajda

**Gajda** () je vrch v Považskom Inovci. Leží nad obcou Nitrianska Blatnica, približne  východne od Piešťan. 

## Poloha
Nachádza sa v juhovýchodnej časti pohoria, v geomorfologickom podcelku Krahulčie vrchy. Vrchol leží v Trnavskom kraji, v okrese Piešťany a v katastrálnom území obce Hubina. Južné a východné úpätie zasahuje na katastrálne územie Nitrianskej Blatnice v okrese Topoľčany. Nachádza sa severne od Nitrianskej Blatnice, z ktorej je k nemu najľahší prístup po zelenej značke.

## Opis
Gajda leží v hrebeni, ktorý vedie zo severu z masívu Marháta a smeruje západným smerom na Krahulčie vrchy (). Tento vrch, oddelený sedlom je západným susedom, severne sa nachádza Grnica () a severovýchodne leží dominantný Marhát (). Rovnomenným sedlom na západnom úpätí prechádza značená magistrála, z ktorej vedie odbočka na prírodnú pamiatku Visiace skaly na južnom úpätí Gajdy. Východným smerom leží Rotunda svätého Juraja, popri ktorej vedie značený chodník do sedla Gajda, odkiaľ je dostupný aj vrchol. Hrebeňom vedie rozvodie Váhu a Nitry; do Váhu odvodňuje severné svahy riečka Striebornica, východnú a južnú časť hrebeňa odvodňujú prítoky Radošinky. Najbližšími sídlami sú Radošina, Nitrianska Blatnica a Vozokany na juhovýchodnom úpätí, Hubina a Moravany nad Váhom na západe.

### Výhľady
Súvislý porast na veľkej časti vrcholu neumožňujú súvislý výhľad. Rozhľad poskytujú len malé lokality, odkiaľ možno vidieť okolité pahorkatiny a nížiny, no tiež blízke vrchy Považského Inovca. Z vhodných miest je možné vidieť Malé a Biele Karpaty, Vtáčnik či Tribeč.

## Prístup
Na vrchol nevedie značená trasa a prístup je možný zo sedla, dostupného:

* po  značke po hrebeni:
** od severu z Novej Lehoty cez Marhát
** z juhu zo sedla Havran cez Striebornicu
* po  značke od rotundy Jurko

## Referencie

## Pozri aj
* Krahulčie vrchy
* Zoznam vrcholov v Považskom Inovci

## Externé odkazy
* Poloha na turistickej mape

Kategória:Vrchy v Považskom Inovci
Kategória:Rozhľadne na Slovensku
Kategória:Turistická značkovaná trasa číslo 0705
Kategória:Vrchy v okrese Piešťany
Kategória:Vrchy pod 1000 metrov na Slovensku
Kategória:Hubina
Sarah Lanová (baletka)

**Sarah Lanová** (; * San Francisco, Kalifornia, USA) je americká baletka, bývalá prvá sólistka American Ballet Theatre.

## Kariéra
Svoj baletný tréning začala v Memphise, Tennessee v Memphis Classical Ballet. Neskôr pokračovala v Draper Center for Dance Education v Rochester, New York. V roku 2002 získala najvyššie ocenenie pre juniorov na Jackson International Ballet Competition.

V auguste 2003 sa stala učňom v American Ballet Theatre (ABT). V apríli 2004 sa stala členkou „corps de ballet“.

Počas prvého roku v „corps“ získala hlavnú rolu v *Theme and Variations*. Cítila sa však vinná, že rolu získala pred služobne staršími tanečníkmi.

V auguste 2007 sa stala sólistkou. V septembri 2017 bola vymenovaná za prvú sólistku (principal dancer). S ABT sa rozišla v lete 2020.

## Filmová kariéra
Sarah Lanová bola dublérka herečky Natalie Portman vo filme *[[Čierna labuť]]*. Jej účinkovanie vo filme sa stalo kontroverzným.

Na filme pracovala 6 týždňov, nebola však spomenutá ako dublérka a ani Portman ju nespomenula, keď dostala oskara. Transformácia Portman z herečky na baletku bola, podľa *[[The Guardian]]*, faktorom aj pri jej oskarovom úspechu. Kontroverzia tiež ukazuje na rozdiely medzi dobre financovaným Hollywoodom a slabo financovaným svetom baletu.

Lanová tvrdí, že väčšinu tancovania, za ktoré Portman dostala oscara, tancovala ona. Po rozhovore s *[[Glamour Magazine]]* jej mal zavolať producent filmu a požiadať ju, aby o svojom účinkovaní ďalej verejne nehovorila. Podľa Lanovej sa snažil, aby vyzeralo, že Portman dokázala nemožné: stať sa balerínou za rok a pol. Režisér Darren Aronofsky a choreograf Benjamin Millepied nesúhlasia, že by Lanová mala mať dôvod na nespokojnosť. Aronofsky požiadal strihača o spočítanie záberov, z ktorého malo výjsť, že zo 139 tanečných záberov vo filme bolo 111 s Natalie Portman bez zmeny a 28 z nich boli zábery na dublérku, Sarah Lanovú. Podľa režiséra tak mala byť viac než 90% času v zábere Portman. Neskôr editor filmu Andy Weisblum spočítal zábery na celé telo. Z 35 malo byť 12 Portman a zvyšok Lanová. Podľa neho však Portman odtancovala ešte oveľa viac záberov. Millipied neskôr odhadol, že 85% tanca v konečnej verzii filmu bolo od Portman. Aronofsky pripomenul, že Portman tancovala *en pointe* v baletných špičkách a 85-sekundový posledný záber prológu je Portman tancujúca na špičkách bez digitálnych úprav. Samotná Portman sa vyjadrila, že chce mať kontroverziu za sebou.

## Ocenenia
* 2007: Princess Grace Award
* 2008: Leonore Annenberg Fellowship in the Arts

## Osobný život
Jej manžel, Luis Ribagorda, tancoval pre American Ballet Theatre. Odmietla ponuku stať sa prvou sólistkou v San Francisco Ballet, aby s ním nemusela mať vzťah na diaľku. 

## Referencie

## Externé odkazy
* Oficiálna stránka American Ballet Theatre

Kategória:Baletky USA
Kategória:Prví sólisti American Ballet Theatre
Kategória:Osobnosti zo San Francisca
Moosonee

**Moosonee** je mesto v severnej časti kanadskej provincie Ontário.

## Poloha
Mesto je približne 19 km od Jamesovej zátoky Severného ľadového oceánu. Nachádza sa na rieke Moose River v Hudson Bay Lowlands, podľa mesta najrozsiehlejšieho močariska na svete. V meste sa nachádza meteorologická stanica a rímskokatolícke biskupstvo.

## Dejiny
Moosoonee bolo pôvodne lokalita kožušinového obchodu. Pôvodne osídlené bolo v roku 1903 ako obchodná stanica spoločnosti Revillon Frères z Paríža. Jeho význam vzrástol príchodom železnice v roku 1932.

## Demografia a vzdelávanie
V sčítaní obyvateľstva v roku 2021 malo 1512 obyvateľov z toho 1 260 uvádza ako rodný jazyk angličtinu, 15 francúzštinu a 185 neoficiálne jazyky, z toho 125 jazyky pôvodných obyvateľov (z nich 120 Cree). Nikto neuviedol slovenčinu ani češtinu. V sčítaní obyvateľstva v roku 2016 malo 1 481 obyvateľov. Mesto však uvádza až 3 500 obyvateľov, z toho 85% národnosti Cree. Hlavným jazykom je angličtina, po nej Cree. V meste sú dve základné školy, jedna stredná (Northern Lights Secondary School) a kampus vysokej školy (Northern College).

## Ekonomika a doprava
Mesto nie je pripojené na cestnú sieť Ontária, ale zároveň je dopravnou križovatkou pre pobrežené komunity Jamesovej zátoky. Cestujúci prichádzajú vlakom alebo prilietajú lietadlom. Železničnú dopravu z mesta Cochrane zabezpečuje spoločnosť Ontario Northland. Pravidelné letecké spojenia ponúkajú Air Creebec a Thunder Airlines. Miestne letisko (ICAO: CYMO) s dvomi vzletovými a pristávacími dráhami je v majetku mesta. Podľa Encyclopædia Britannica je v meste jediný prístav na slanej vode v Ontáriu.

## Turizmus
V meste sa nachádza železničné múzeum, návštevnícke centrum Ministerstva prírodných zdrojov, Katedrála Krista kráľa, anglikánsky kostol a James Bay Education Centre. Z mesta je možné pozorovať veľryby, tulene a polárnu žiaru. 50 km od mesta je Hannah Bay, lokalita známa lovom husí.

## Galéria

Súbor:Moosonee municipal office.JPG|Radnica
Súbor:Moosonee Revillon Freres.JPG|Obchod Revillon Frères začiatkom 20. storočia
Súbor:Moosonee Christ The King.jpg|Katedrála Krista kráľa
Súbor:S IMG 1733.jpg|Vlak „Polar Bear Express“ na miestnej stanici
Súbor:Moosonee Airport.JPG|Letisko Moosonee


## Referencie

## Zdroj

## Externé odkazy
* Oficiálna stránka mesta


Kategória:Mestá v Ontáriu
Moose River

**Moose River** môže byť:

* rieka
** v Kanade
*** v provincii Britská Kolumbia, pozri Moose River (Britská Kolumbia)
*** v provincii Nové Škótsko, pozri Moose River (Nové Škótsko) 
*** v provincii Ontário, pozri Moose River (Ontário)
*** v provincii Québec, pozri Rivière Moose
** v Spojených štátoch
*** v štáte Aljaška Moose River (Aljaška), prítok Kenai River
*** v štáte Maine, pozri Moose River (Maine)
*** v štáte Minnesota, pozri Moose River (Namakan Lake)
*** v štáte Minnesota, pozri Moose River (Nina Moose River)
*** v štáte Minnesota, pozri Moose River (Thief Lake)
*** v štáte Minnesota, pozri Moose River (Willow River)
*** v štáte New Hampshire, pozri Moose River (New Hampshire)
*** v štáte New York, pozri Moose River (New York)
*** v štáte Vermont, pozri Moose River (Vermont)
* miesto/sídlo
** v provincii Nové Škótsko, pozri Moose River (komunita v Cumberland County)
** v provincii Nové Škótsko, pozri Moose River (komunita v Pictiou County)
** v štáte Maine, pozri Moose River (mesto v Maine)

## Pozri aj
* Moose River Gold Mines, komunita v Novom Škótsku
* Moose River Site, archeologická lokalita na Aljaške

Kategória:Rozlišovacie stránky – Miestopisný názov
Moose River (Ontário)

**Moose River** je rieka v kanadskej provincii Ontário. Tečie  severovýchodne od sútoku riek Mattagami a Missinaibi do južného konca Jamesovej zátoky.

## Geografia
Rieka ma dĺžku  od sútoku riek Mattagami a Missinaibi, spolu s riekou Mattagami však meria . Spolu s prítokmi odvodňuje väčšinu severovýchodného Ontária. Medzi hlavné mestá v povodí patria: Kapuskasing, Iroquois Falls a Timmins.

## Dejiny
Rieka bola kedysi často využívaná obchodníkmi s kožušinami a leží na nej Moose Factory, najstaršia obchodná stanica v Ontáriu, založená 1672/1673. V dnešných dobách sa na rieke a v jej povodí nachádzajú bane, spracovanie papiera a vodné elektrárne.

## Ochrana prírody
Pri Jamesovej zátoke sa nachádza Moose River Migratory Bird Sanctuary, chránená oblasť pre migrujúce vtáctvo. Vytvorená bola v roku 1958, jej rozloha je 2 690 hektárov. Oblasť je vlastnená provinciou Ontário, územie pod čiarou prílivu patrí pod teritórium Nunavut. Poskytuje vtáctvu miesto pre oddych a nakŕmenie.

Na piatich ostrovoch sa v blízkosti ústia rieky, pri Moosonee a Moose Factory, nachádza provinčný park Tidewater. Vyhlásený bol v roku 1970 a zahŕňa plochu 979,78 hektárov.

## Galéria

Súbor:Moosonee downtown aerial.jpg|Rieka v mestečku Moosonee


## Referencie

## Iné projekty

## Externé odkazy
* Moose River Migratory Bird Sanctuary

Kategória:Rieky v Ontáriu
Kategória:Prítoky Hudsonovho zálivu
Kvalifikácia na Majstrovstvá sveta vo futbale 2022 – Oceánia

náhľad|300bod
**Oceánska časť kvalifikácie na Majstrovstvá sveta vo futbale 2022** bola jednou zo šiestich kontinentálnych častí kvalifikácie MS vo futbale 2022, ktoré sa budú konať v Katare. Bola určená pre národné tímy, ktoré sú členmi Futbalovej konfederácie Oceánie (OFC). Do kvalifikácie sa prihlásilo deväť krajín. Organizácii OFC bolo k dispozícii jedno miesto v medzikonfederačnom play-off.

## Prvé kolo
V prvom kole mali hrať dva najnižšie umiestnené tímy OFC podľa rebríčka FIFA. Avšak dva mesiace po žrebe Tonga odstúpila z kvalifikácie pre výbuch sopky a cunami.

## Druhé kolo
7 najlepších tímov OFC v rebríčku FIFA vstúpilo do druhého kola a pridalo sa k víťazovi prvého kola. Tímy hrali v dvoch skupinách po štyroch, prví dvaja z každej skupiny postúpili do play-off. Druhé kolo sa hralo od 17. do 30. marca 2022 v Katare.

### Skupina A

|}
Zápas Cookove ostrovy – Šalamúnove ostrovy 0 : 2 sa nepočítal do tabuľky, lebo Cookove ostrovy po zápase odstúpili z turnaja pre COVID-19 v tíme. Vanuatu odstúpilo z turnaja pre COVID-19 v tíme.

### Skupina B

|}

## Play-off

Nový Zéland postúpil do medzikonfederačného play-off.

## Medzikonfederačné play-off
Žreb medzikonfederačného play-off sa konal 26. novembra 2021. Víťaz oceánskej kvalifikácie nastúpil proti štvrtému tímu severoamerickej kvalifikácie. Hralo sa na neutrálnom ihrisku v Katare 14. júna 2022.

Kostarika postúpila na Majstrovstvá sveta.

## Zdroj

Kategória:Futbal v 2022
Kategória:Kvalifikácia na Majstrovstvá sveta vo futbale 2022
Uridínmonofosfát

**Uridínmonofosfát** (**UMP**), takisto známy ako **kyselina uridylová** alebo jej konjugovaná báza **uridylát**, je nukleotid, ktorý sa vyskytuje ako monomér v RNA. UMP je ester kyseliny fosforečnej a nukleozidu uridínu. Skladá sa z fosfátovej skupiny, pentózy ribózy a nukleovej bázy uracilu, takže je to ribonukleotidmonofosfát. V podobe substituentu sa preňho používa predpona **uridylyl-**. Kovalentné naviazanie UMP (napríklad na proteín) sa nazýva uridylylácia (alebo občas uridylácia).

## Biosyntéza a rozklad
Uridínmonofosfát vzniká z orotidín-5'-monofosfátu (OMP) dekarboxylačnou reakciou katalyzovanou orotidylátdekarboxylázou. Bez katalýzy je táto reakcia extrémne pomalá (predpokladá sa, že prebehne v priemere asi raz za 78 miliónov rokov). Ak je adekvátne katalyzovaná, prebieha približne raz za sekundu, čo znamená až 1017x rýchlejšie.

U ľudí má orotidylátdekarboxylázovú aktivitu proteín UMP syntáza. Poškodenie UMP syntázy môže spôsobiť orotickú acidúriu, metabolickú poruchu.

Pri rozklade sa z uridínmonofosfátu štiepi ribózafosfát. Uracil sa potom hydrogenuje za vzniku dihydrouracilu a potom dochádza k jeho štiepeniu a rozkladu. 

## Účinky na zvieraciu inteligenciu
V jednej štúdii bolo preukázané, že pieskomily, ktoré boli kŕmené kombináciou UMP, cholínu a kyseliny dokosahexaénovej, mali významne lepšie výsledky v behaní bludiskom oproti tým, ktoré týmito prípravkami kŕmené neboli, čo naznačuje zlepšenie kognitívnych funkcií.

## V potravinách
V štúdiách výskumu mozgu sa UMP využíva ako prostriedok pre dodanie uridínu. Uridín je aktívnou zložkou tejto zlúčeniny. Uridín je prítomný v mnohých jedlách, hlavne v podobe RNA. Nefosforylovaný uridín ale nie je biodostupný, pretože sa prakticky kompletne rozkladá v pečeni a tráviacom trakte.

## Referencie

## Pozri aj
* Nukleozid
* Nukleotid
* DNA
* RNA
* Oligonukleotid
* Metabolizmus pyrimidínov

## Zdroj

Kategória:Nukleotidy
Noomi Rapace

**Noomi Rapace** (* 28. december 1979, Hudiksvall, Švédsko) je švédska herečka. Preslávila ju rola Lisbeth Salander v dráme *Muži, ktorí nenávidia ženy* (2009), za tento svoj herecký výkon bola nominovaná na britské filmové ocenenie BAFTA.

## Detstvo a mladosť
Jej matkou je švédska herečka Nina Lorén a jej otcom bol španielsky spevák flamenca Rogelio Durán. Má jednu nevlastnú sestru Særún Hrafnkelsdóttir Norén. V piatich rokoch sa spolu so svojou matkou a nevlastným otcom presťahovali do mesta Flúðir na Islande. Jej rodný jazyk je švédsky, ale hovorí plynulo tiež anglicky, nórsky, islandsky a dánsky.

## Kariéra
Vo svojich deviatich rokoch bola obsadená ako komparz do islandského filmu *V tieni havrana* z roku 1988. Táto skúsenosť ju podnietila stať sa herečkou. Následne odcestovala do Štokholmu, kde navštevovala hereckú školu.

V roku 1996 debutovala vo švédskom televíznom seriáli *Tre kronor*. Počas štúdia herectva účinkovala tiež v niekoľkých švédskych divadlách. V roku 2017 za svoj herecký výkon v dánskej dráme *Daisy Diamond* získala dánske filmové ocenenie Robert Awards.

Bola obsadená do role hackerky Lisbeth Salander vo filme *Muži, ktorý nenávidia ženy*. Film bol natočený podľa knižnej predlohy švédskeho spisovateľa Stiega Larssona. Film jej priniesol medzinárodný úspech a niekoľko nominácii na herecké ocenenia, z ktorých niektoré aj získala, napríklad švédske filmové ocenenie Guldbaggen. Rolu Salanderovej neskôr stvárnila aj v ďalších dvoch filmoch *Dievča, ktoré sa hralo s ohňom* a *Dievča, ktoré koplo do osieho hniezda*, ktoré tiež napísal Larsson a všetky tri filmy mali premiéru v roku 2009.

V roku 2011 mal premiéru film *Sherlock Holmes: Hra tieňov*, kde Rapace účinkovala po boku hercov ako Robert Downey Jr. a Jude Law. O rok neskôr si zahrala v dráme *Vášeň* po boku Rachel McAdamsovej. V rovnakom roku mal premiéru aj film *[[Prometheus (film)|Prometheus]]*.

V roku 2015 si zahrala v dráme *Dieťa 44*. Hlavnú rolu stvárnila vo filme *V utajení* z roku 2017 po boku Johna Malkovicha, Toni Collettovej a Orlanda Blooma. V rovnakom roku mal premiéru aj film *7 životov*, ktorý zaznamenal od filmových kritikov pozitívne recenzie.

V roku 2019 sa objavila v austrálskom filme *Materský cit* po boku Yvonne Strahovski. V roku 2021 mali premiéru filmy *Cesta za zmierením* a *Ada*. Tiež by mal mať premiéru životopisný film *Callas*, kde Rapace stvárnila opernú speváčku Mariu Callas.

## Súkromný život
V roku 2001 sa vydala za Ola Norella, s ktorým spoločne prijali priezvisko Rapace, čo vo francúzštine a taliančine znamená „dravý vták“. Spolu majú jedného syna, narodeného v roku 2003. V roku 2010 podali žiadosť o rozvod, ktorá nadobudla platnosť o rok neskôr.

## Iné projekty

## Externé odkazy
* 
* 

## Zdroj

Kategória:Švédske filmové herečky
Kategória:Švédske televízne herečky
Kategória:Švédske divadelné herečky
Kategória:Držiteľky ceny Satellite Award
Prieľačina (vrch v Považskom Inovci)

**Prieľačina** () je vrch v Považskom Inovci. Leží nad obcou Hôrka nad Váhom, približne  východne od Nového Mesta nad Váhom. 

## Poloha
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na rozhraní Trenčianskeho a Nitrianskeho kraja, a okresov Nové Mesto nad Váhom a Topoľčany. Vrch zasahuje na katastrálne územie obcí Podhradie, Hôrka nad Váhom a Hrádok. Značná časť vrchu patrí do prírodnej rezervácie Preliačina.

## Opis
Prieľačina je súčasťou hlavného hrebeňa a so susednou Panskou javorinou patrí k výrazným dominantám južnej časti Vysokého Inovca. Severne susedí Ivanov vŕštek (), západným smerom Holubací vrch (), južne Bezovec () a východne Panská javorina (). Severnú a západnú časť masívu odvodňuje Hôrčanský potok do Váhu, juhovýchodné svahy sú pramennou oblasťou riečky Železnica, smerujúcej do rieky Nitry. Najbližšími sídlami sú juhovýchodným smerom situované Podhradie, južne ležiaca Nová Lehota a západne položená obec Hôrka nad Váhom. 

### Výhľady
Hustý porast hrebeňa znemožňuje súvislejší rozhľad. Obmedzený výhľad umožňujú malé lokality, odkiaľ sú viditeľné okolité vrchy pohoria a susedné nížiny. Miestami sú viditeľné tiež Strážovské vrchy, Vtáčnik, Pohronský Inovec, Tribeč, Malé a Biele Karpaty.

## Prístup
* po  značke po hrebeni:
** od severu z Inovca cez rázc. Pod Ostrým vrchom
** od juhu z Novej Lehoty cez Sedlo pod Skalinami
* po  značke: 
** od východu z Prašíc cez rázcestie *Kulháň* a Panskú javorinu
** od severozápadu z Kálnice cez rázc. Pod Ostrým vrchom
* po  značke z Hrádockej doliny

## Referencie

## Poznámky


## Pozri aj
* Vysoký Inovec
* Zoznam vrcholov v Považskom Inovci

## Externé odkazy
* Poloha na turistickej mape

Kategória:Turistická značkovaná trasa číslo 2419
Kategória:Vrchy v Považskom Inovci
Kategória:Rozhľadne na Slovensku
Kategória:Vrchy v okrese Topoľčany
Kategória:Vrchy v okrese Nové Mesto nad Váhom
Kategória:Vrchy pod 1000 metrov na Slovensku
Kategória:Podhradie (okres Topoľčany)
Kategória:Hôrka nad Váhom
Kategória:Hrádok (okres Nové Mesto nad Váhom)
Landererova ulica

**Landererova ulica** je ulica v Bratislave, v mestskej časti Staré Mesto. Je pomenovaná podľa Jána Michala Landerera, tlačiara a nakladateľa, ktorý pôsobil v 18. storočí na území dnešného Slovenska, v Bratislave.

Ulica je situovaná na mieste bývalej rafinérie Apollo. V súčasnosti je súčasťou tvoriacej sa novej modernej štvrte v Bratislave nachádzajúcej sa medzi Zónou Chalupkova a Euroveou na nábreží Dunaja. Na ulici sa nachádza obytný komplex Panorama Towers (predtým Panorama City) a kancelársky komplex L12 (Landererova 12) na južnej strane. V tesnej blízkosti ulice sú významné stavby vznikajúcej štvrte - Jurkovičova tepláreň, obytný komplex SkyPark, budova bývalého Presscentra Tower 115, Nová budova Slovenského národného divadla a Most Apollo.

## Doprava
Landererova ulica je z hľadiska dopravy v súčasnosti rozdelená pre chodcov, individuálnu automobilovú a hromadnú dopravu. V budúcnosti sa uvažuje o obojsmernej cyklistickej trase na severnej strane ulice. V minulosti existovali návrhy na výstavbu električkovej trate cez túto ulicu.

### Mestská hromadná doprava

## Blízke ulice
* Dostojevského rad
* Čulenova ulica
* Bottova ulica
* Chalupkova ulica
* Olejkárska ulica
* Pribinova ulica

## Referencie

## Externé odkazy
* Landererova ulica na mape Bratislavy

Kategória:Ulice v Starom Meste v Bratislave
Kostolné (rozlišovacia stránka)

**Kostolné** môže byť:
* obec na Slovensku, pozri Kostolné
* miestna časť v Devínskej Novej Vsi, pozri Kostolné (Devínska Nová Ves)
Ulica Pavla Horova (Bratislava)

**Ulica Pavla Horova** je ulica v Bratislave, v mestskej časti Devínska Nová Ves. Križuje sa spolu s 2 ulicami: Jána Poničana a Štefana Králika.

Dňa 30. augusta 2010 tu došlo k streľbe, pri ktorej zomrelo 8 osôb (vrátane páchateľa) a 15 bolo zranených.

## Blízke ulice
* Eisnerova ulica
* Milana Marečka
* Jána Poničana
* Štefana Králika

## Dopravné spojenie

## Referencie

## Externé odkazy
* Ulica Pavla Horova na mape Bratislavy

Kategória:Ulice v Devínskej Novej Vsi
Ulica Milana Marečka (Bratislava)

**Ulica Milana Marečka** je ulica v Bratislave, v mestskej časti Devínska Nová Ves. Križuje sa len s ulicou Ivana Bukovčana.

Pomenovaná podľa Milana Marečeka básnika a účastníka SNP umučeného nacistami počas druhej svetovej vojny.

## Blízke ulice
* Eisnerova ulica
* Pavla Horova
* Ivana Bukovčana

## Dopravné spojenie

## Referencie

## Externé odkazy
* Ulica Milana Marečka na mape Bratislavy

Kategória:Ulice v Devínskej Novej Vsi
Xantozínmonofosfát

**Xantozínmonofosfát** (**XMP** alebo **xantylát**) je intermediát v metabolizme purínov. Je to ribonukleozidmonofosfát. Skladá sa z fosfátovej skupiny, pentózy ribózy a nukleovej bázy xantínu. Vzniká z IMP pôsobením enzýmu IMP dehydrogenázy a tvorí sa z neho GMP pôsobením GMP syntázy. XMP môže vzniknúť takisto z XTP pôsobením enzýmu deoxyribonukleozidtrifosfátpyrofosfohydrolázy, ktorý má (d)XTPázovú aktivitu.

## Referencie

## Pozri aj
* Xantozín

## Zdroj

Kategória:Nukleotidy
Mestská hromadná doprava v Dunajskej Strede

**Mestská hromadná doprava v Dunajskej Strede** je zabezpečovaná autobusovou dopravou, ktorú prevádzkuje spoločnosť SAD DS. Služby MHD sú poskytované na 2 autobusových linkách s číslovaním 1 a 2. SAD DS prevádzkuje v Dunajskej Strede 1 typ vozidiel.

## Linky

## Vozidlový park

## Referencie

Dunajská Streda
Kategória:Doprava v Dunajskej Strede
Jozef Vongrej

**Jozef Vongrej** (* 26. marec 1933, Závažná Poruba† 2. júl 1988, Olomouc) bol slovenský pedagóg, maliar a grafik.

## Životopis
Mladosť prežil na Liptove. Po maturite na gymnáziu v Liptovskom Mikuláši v roku 1950 odišiel študovať na Vysokú školu pedagogickú do Prešova. Na katedre študoval výtvarnú výchovu a ruštinu.

Po jeho skončení od roku 1955 pôsobil ako výtvarný pedagóg v Zákopčí, Čadci a od roku 1959 v Martine. Významným prínosom sa zapísal do povedomia Martinčanov už čoskoro po svojom príchode. Jeho pričinením bol na ľudovej škole umenia v Martine otvorený výtvarný odbor. Pôsobil tam ako pedagóg a v rokoch 19601988 ako riaditeľ. Ako zanietený, profesionálne na úrovni svojej doby veľmi dobre zorientovaný pedagóg a neúnavný organizátor príťažlivých výtvarných podujatí zostal dodnes zapísaný nielen v pamäti svojich žiakov, ale aj väčšiny Martinčanov.
náhľad|Pohľadnice
Zomrel v Olomouci 2. júla 1988. Pochovaný je na Národnom cintoríne v Martine.

## Bienále fantázie Martin
V roku 1967 vzniklo z iniciatívy Jozefa Vongreja, v spolupráci s Maticou slovenskou, rozhodnutie zorganizovať medzinárodnú súťaž detskej výtvarnej tvorby, tematicky zameranú na rozprávku, pieseň, porekadlá, riekanky, hry detí a zvyky ľudu pod názvom Bienále fantázie. Prvý ročník Bienále fantázie sa konal v Martine v roku 1969 a zúčastnilo sa ho 1700 detských prác zo 7 krajín. Túto zakladateľskú iniciatívu vyjadruje fakt, že Ministerstvo kultúry SR na tomto bienále udeľuje Cenu Jozefa Vongreja.

## Tvorba
Jozef Vongrej sa popri svojej pedagogickej a organizátorskej práci systematicky a sústavne venoval aj vlastnej tvorivej činnosti. Od rannej mladosti rád kreslil a kresba hrala v jeho živote dôležitú rolu aj neskôr. V zrelom období sa ťažisko záujmu presunulo v jeho tvorbe k maľbe o niečo menej ako ku grafike. V celku však možno konštatovať, že to bola farba, ktorá sa stala hlavným médiom jeho výtvarného vyjadrenia. Námety čerpal z bezprostredného okolia, no najmä z liptovskej krajiny v okolí svojho rodiska Závažnej Poruby.

## Referencie

## Externé odkazy
*

## Zdroj
*

Kategória:Slovenskí pedagógovia
Kategória:Slovenskí maliari
Kategória:Slovenskí grafici
Kategória:Pochovaní na Národnom cintoríne v Martine
Kategória:Osobnosti zo Závažnej Poruby
Acre

**Acre** môže byť:

* anglicky jednotka plochy, pozri aker (jednotka)
* štát v Brazílii, pozri Acre (Brazília)
Ostrý vrch (vrch v Považskom Inovci)

**Ostrý vrch** alebo aj **Vtáčí vŕštek** () je vrch v Považskom Inovci. Leží nad obcou Kálnica, približne  východne od Nového Mesta nad Váhom. 

## Poloha
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na rozhraní Trenčianskeho a Nitrianskeho kraja, okresov Nové Mesto nad Váhom a Topoľčany a zasahuje na katastrálne územie obcí Kálnica a Zlatníky. Nachádza sa v hlavnom hrebeni a vrcholom vedie červená značka z Panskej javoriny na Inovec.

## Opis
Ostrý vrch je súčasťou hlavného hrebeňa v najvyššej časti Považského Inovca. Vrcholovú časť hrebeňa pokrýva riedky porast s horskou lúkou. Severne susedí Jakubová (), východne Dolný lom (), južne Panská javorina () a západne Polámaný vrch (). Východnú časť masívu odvodňujú prítoky Chotiny, ktorá smeruje do rieky Nitry, zo západných svahov voda smeruje Kalnickým potokom do Váhu. Najbližšími sídlami sú severne ležiaci Selec a severozápadne situovaná Kálnica, východným smerom sú najbližšie obce Dubodiel a Zlatníky. 

### Výhľady
Vďaka nízkej vegetácii na vrcholovej časti a nadmorskej výške poskytuje Ostrý vrch takmer kruhový výhľad. Veľmi dobre viditeľné sú okolité vrchy pohoria, no pri vhodných podmienkach možno pozorovať tiež Strážovské vrchy, Vtáčnik, Pohronský Inovec, Tribeč, Malé a Biele Karpaty. Nezriedka je na severovýchodnom horizonte vidieť aj hrebeň Malej a Veľkej Fatry.

## Prístup
* po  značke po hrebeni:
** od severu z Inovca cez Jakubovú
** od juhu z Novej Lehoty cez rázc. Pod Ostrým vrchom
* po  značke: 
** od východu z Prašíc cez Panskú javorinu
** od severozápadu z Kálnice cez rázc. Pod Ostrým vrchom

## Referencie

## Pozri aj
* Vysoký Inovec
* Zoznam vrcholov v Považskom Inovci

## Externé odkazy
* Poloha na turistickej mape

Kategória:Vrchy v Považskom Inovci
Kategória:Vrchy v okrese Topoľčany
Kategória:Vrchy v okrese Nové Mesto nad Váhom
Kategória:Vrchy pod 1000 metrov na Slovensku
Kategória:Kálnica
Kategória:Zlatníky
MetaTrader 4

**MetaTrader 4**, tiež známy ako **MT4**, je elektronická obchodná platforma široko používaná online obchodníkmi. Vývojárom je spoločnosť MetaQuotes Software.

Softvér sa skladá z klientskych aj serverových komponentov. Serverový komponent prevádzkuje broker a klientsky softvér je poskytovaný klientom brokera, ktorí ho používajú na prezeranie cien a grafov v reálnom čase, zadávanie objednávok a spravovanie svojich účtov.

Klientom je aplikácia založená na systéme Microsoft Windows. Hoci neexistuje žiadna oficiálna verzia MetaTrader 4 pre Mac OS, niektorí brokeri poskytujú svoje vlastné vyvinuté varianty MT4 pre Mac OS.

MetaTrader 4 je zameraný na obchodovanie s maržami. Niektoré veľké brokerské spoločnosti používajú MetaTrader 4 na obchodovanie s CFD, ale stále nie je určený na trvalú prácu na akciovom trhu:

* neexistuje možnosť zadať svoju vlastnú požiadavku na trhu, aby ju mohli vidieť iní obchodníci;
* neexistuje spôsob, ako pozrieť na celý zoznam objednávok existujúcich na trhu;
* neexistujú žiadne mechanizmy na prácu s možnosťami;
* nie je možné pripojiť ďalší zdroj kótovaní a správ;
* neexistujú žiadne mechanizmy pre prácu v národnej mene (výpis na klientskom termináli je vždy generovaný v angličtine s uvedením USD ako meny).

MetaTrader 4 sa stal populárnym vďaka užívateľskej schopnosti písať svoje vlastné obchodné skripty a robotov, ktoré by mohli automatizovať obchodovanie.

MetaTrader 4 môže používať užívateľské indikátory a obchodné programy na automatizáciu obchodovania.

Podľa štúdie zo septembra 2019 bol MetaTrader 4 najobľúbenejšou obchodnou platformou Forex na svete.

## Referencie

Kategória:E-commerce
Kategória:Technická analýza
Kategória:Obchodný softvér
Geologické práce

**Geologické práce** môžu byť:

* legislatívny pojem definovaný v geologickom zákone, pozri geologické práce (legislatívny termín)
* séria slovenských vedeckých geologických časopisov:
** Geologické práce – Správy vychádza od roku 1954 dodnes
** Geologické práce - Zošit  vychádzal v rokoch 1952 - 1963
Štvorcová míľa

**Štvorcová míľa** (skrátene anglicky **sq mi** a niekedy aj ako **mi<sup>2</sup>**) je imperiálna a americká (USA) merná jednotka pre plochu. Jedna štvorcová míľa sa rovná ploche štvorca s dĺžkami strán jedná míľa.

## Ekvivalenty
Jedna štvorcová míľa sa rovná:
*4 014 489 600 štvorcových palcov
* 2 589 988,1103360 m2,
* 258,99881103360 hektárov,
* 2,5899881103360 km2,
* 27 878 400 štvorcových stôp,
* 3 097,600 štvorcových yardov,
* 2 560 roodov,
* 640 akrov.

### Sekcia
V Spojených štátoch Public Land Survey System je „štvorcová míľa“ neformálnym synonymom pre „sekciu“.

## Referencie

* Formula Conversion, Square miles to numerous area units with algebraic steps and unit cancellation shown

## Zdroj

Kategória:Jednotky plochy
Inozitol

**Inozitol** je karbocyklický cukor, ktorý sa v hojnom množstve nachádza v ľudskom tele. Je možné ho nájsť v mozgu a v iných tkanivách. Myo-inozitol je v prírode najčastejšie sa vyskytujúci izomér inozitolu. Kedysi sa označoval ako **vitamín B<sub>8</sub>**, ale teraz už je známe, že nemá funkciu vitamínu.

## Funkcia
V organizme sa podieľa na bunkových signalizáciách, hormonálnych aktivitách, pri aktivite neurotransmiterov a rastových hormónov. Taktiež sa podieľa aj na osmoregulácii.

Inozitol predstavuje štrukturálny základ pre viaceré molekuly v ľudskom tele. Ide napríklad o sekundárne signálne molekuly v eukaryotických bunkách, v rôznych inozitol-fosfátoch a tiež aj fosfatidylinozitoloch.

Myo-inozitol vzniká najmä v obličkách, v množstve približne 2 gramy denne.

Najviac inozitolu sa nachádza v mozgu, kde umožňuje viazanie neurotransmiterov a niektorých rastových hormónov na ich príslušné receptory.

## Suplementácia a klinická aplikácia
Klinická aplikácia inozitolu predstavuje jeho využitie pri zmierňovaní príznakov bipolárnej poruchy, panickej poruchy, poruchy nálad, depresie, úzkostiach a obsedantno-kompulzívnej poruchy.

V prípade mentálnych porúch sa inozitol využíva kvôli jeho schopnosti regulovať a pozitívne vplývať na aktivitu neurotransmiterov; dopamín, serotonín, glutamát a GABA. Využíva sa tiež v kombinácii s antidepresívami (SSRI) pre posilnenie ich účinku. Okrem toho môže mať inozitol schopnosť nepriamou cestou pozitívne ovplyvňovať neuroplasticitu. Ako doplnok stravy sa používa pri výskyte polycystyckých vaječníkov a metabolického syndrómu.

Suplementácia inozitolu môže v kombinácii s kyselinou listovou znižovať hladinu triglyceridov, zlepšovať funkciu inzulínu, znižovať LDL cholesterol a zvyšovať prospešný HDL cholesterol.

## Výskyt
Inozitol sa nachádza v mnohých potravinách, napríklad v ovocí, najmä v citrusových plodoch, v obilninách vo forme fytovej kyseliny (inozitol hexafosfát) a tiež aj v orechoch, semenách a vo fazuli.

Myo-inozitol bol pôvodne považovaný za vitamín B8. Nakoľko je ale telo schopné inozitol syntetizovať, aktuálne sa neradi medzi vitamíny a esenciálne živiny.

## Referencie

## Iné projekty


Kategória:ATC A11HA – Iné vitamínové prípravky, samotné
Hranica (rozlišovacia stránka)

**Hranica** môže byť:

* čiara oddeľujúca od seba nejaké administratívne či prírodné oblasti či územia, pozri hranica
* skrátene: štátna hranica
* rozhranie, predel
* limit  
* naukladaná kopa dreva na zapálenie alebo vatra, pozri vatra
* v lesníctve: rovnaké kusy dreva uložené v hranolovitom tvare, pozri hranica (hranol z driev)
* ľudovo: pľúcnik lekársky
* nárečovo: viac spolu zrastených orechov, pozri orech
* film:
**americký film z roku 1982, pozri Hranica (film z roku 1982)
**česko-slovenský dokumentárny film z roku 	1991, pozri Hranica (film z roku 1991)
**slovenský dokumentárny film z roku 2009, pozri Hranica (dokumentárny film z roku 2009)
**mexicko-americký film z roku 2009, pozri Hranica (film z roku 2009)
**švédsky film z roku 2018, pozri Hranica (film z roku 2018)
* seriál:
** slovenský seriál z roku 2022, pozri Hranica (slovenský seriál)

## Zdroje
* 
* 
* 
*
Damborského ulica

**Damborského ulica** je ulica:
* v Bratislave, pozri Damborského ulica (Bratislava)
* v Nitre, pozri Damborského ulica (Nitra)
* v Kopčanoch, pozri Damborského ulica (Kopčany)

Kategória:Rozlišovacie stránky – Ulice
Deoxyguanozín

**Deoxyguanozín** je purínový nukleozid báze guanínu. Je podobný guanozínu, ale namiesto ribózy obsahuje deoxyribózu. Fosforyláciou 5' uhlíka ribózy vzniká deoxyguanozínmonofosfát. Deoxyguanozín je jedným zo štyroch deoxyribonukleozidov, z ktorých sa skladá DNA.

Oxidáciou deoxyguanozínu vzniká 8-oxo-2'deoxyguanozín, pomocou ktorého je možné zistiť mieru oxidačného stresu v bunke.

## Referencie

## Pozri aj
* Deoxyadenozín

## Zdroj

Kategória:Puríny
Kategória:Nukleozidy
Uridíndifosfát

**Uridíndifosfát** alebo **UDP** je nukleotiddifosfát. Je to ester kyseliny pyrofosforečnej s nukleozidom uridínom. UDP sa skladá z pyrofosfátu, ribózy a uracilu.

UDP je dôležitou súčasťou glykogenézy. Než sa glukóza v pečeni a svaloch uloží do glykogénu, enzým UDP-glukózapyrofosforyláza tvorí UDP-glukózové jednotky z glukóza-1-fosfátu a uridíntrifosfátu. V procese sa štiepi pyrofosfát. Následne sa pomocou glykogénsyntázy tieto UDP-glukózové jednotky využijú na tvorbu glykogénového reťazca. Z molekuly UDP-glukózy sa štiepi UDP a môže byť znovu využitý UDP-glukózapyrofosforylázou.

UDP je takisto dôležitá nosná skupina v metabolizme galaktózy. Galaktóza-1-fosfáturidyltransferáza (GALT) prenáša UMP skupinu z UDP-glukózy na galaktózu, čím vzniká UDP-galaktóza, ktorú je následne možné ďalej spracovať. Táto reakcia je súčasťou Leloirovej dráhy.

## Referencie

## Pozri aj
* Nukleozid
* Oligonukleotid

## Zdroj

Kategória:Pyrimidíny
Kategória:Nukleotidy
Sarah Lanová

**Sarah Lanová** môže byť:
* americká baletka (* 1984), pozri Sarah Lanová (baletka)
* anglická divadelná manažérka, herečka, speváčka a scenáristka (ca 18221899), pozri Sarah Lanová (divadelná manažérka)

**Sara Lanová** môže byť:
* thajsko-americká modelka (* 1982), pozri Sara Malakulová Lanová

## Referencie

Lanová, Sarah
Mestská hromadná doprava v Komárne

**Mestská hromadná doprava v Komárne** je zabezpečovaná autobusovou dopravou, ktorú prevádzkuje spoločnosť ARRIVA Nové Zámky. Služby MHD sú poskytované na 3 autobusových linkách s číslovaním 2, 3 a 8. ARRIVA Nové Zámky prevádzkuje v Komárne 3 typy vozidiel.

## Linky

## Vozidlový park

## Referencie

Komárno
Kategória:Doprava v Komárne
Deoxyadenozín

**Deoxyadenozín** (symbol **dA** alebo **dAdo**) je deoxyribukleozid. Je to derivát nukleozidu adenozínu, od ktorého sa líši len náhradou hydroxylovej skupiny (-OH) na 2′ uhlíku ribózy za vodík (-H). Deoxyadenozín je nukleozid DNA, kde sa páruje s deoxytymidínom (T).

Pri nedostatku adenozíndeaminázy (ADA) sa deoxyadenozín hromadí v T-lymfocytoch a spôsobuje ich úmrtie, čím vzniká genetická porucha známa ako adenozíndeaminázová ťažká kombinovaná imunodeficiencia (ADA-SCID).

## Referencie

## Pozri aj
* Deoxyribonukleotid
* Kordycepín
* Ťažká kombinovaná imunodeficiencia

## Zdroj

Kategória:Nukleozidy
Kategória:Puríny
Jakubová

**Jakubová** () je vrch v Považskom Inovci. Leží nad obcou Selec, približne  východne od Nového Mesta nad Váhom. 

## Poloha
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na rozhraní Trenčianskeho kraja a okresov Nové Mesto nad Váhom, Trenčín a Bánovce nad Bebravou. Vrch zasahuje na katastrálne územie obcí Kálnica, Selec a Zlatníky. Nachádza sa v hlavnom hrebeni a vrcholom vedie červená značka z Panskej javoriny na Inovec.

## Opis
Jakubová je súčasťou hlavného hrebeňa Považského Inovca a jej vrcholová časť najmä severovýchodným smerom klesá len veľmi mierne. Táto časť hrebeňa je pokrytá lesným porastom. Východným susedom je vrch Horný lom (), južne susedí Ostrý vrch () a Panská javorina (), západne sa nachádza Babia hora (), severne vrch Hradisko () a severovýchodne dominuje Inovec (). Juhozápadné svahy odvodňujú prítoky Kalnického potoka, severné Selecký potok, oba do rieky Váh, voda z juhovýchodnej časti hrebeňa odteká potokom Chotina do rieky Nitry. Najbližšími sídlami sú severne ležiaci Selec, západne situovaná Kálnica a východným smerom ležiaci Dubodiel. 

### Výhľady
Vrcholová časť hrebeňa je pokrytá lesným porastom, ktorý poskytuje len veľmi obmedzený výhľad. V blízkosti vrcholu je však niekoľko lokalít s nízkou vegetáciou, odkiaľ možno pozorovať najmä okolité vrchy pohoria a blízke nížiny a kotliny. Pri vhodných podmienkach sú však viditeľné Biele i Malé Karpaty, Tribeč, Pohronský Inovec,Vtáčnik a Strážovské vrchy.

## Prístup
* po  značke po hrebeni:
** od severu z Mníchovej Lehoty cez vrchol Inovca 
** od juhu od Panskej javoriny cez Ostrý vrch 
* po  značke: 
** od juhovýchodu z Prašíc a Zlatníkov cez Panskú javorinu
** od severozápadu z Kálnice cez rázc. Pod Ostrým vrchom
** od východu z Dubodiela cez Inovec
* po  značke zo Selca cez Inovec

## Referencie

## Pozri aj
* Vysoký Inovec
* Zoznam vrcholov v Považskom Inovci

## Externé odkazy
* Poloha na turistickej mape

Kategória:Vrchy v Považskom Inovci
Kategória:Vrchy v okrese Bánovce nad Bebravou
Kategória:Vrchy v okrese Trenčín
Kategória:Vrchy v okrese Nové Mesto nad Váhom
Kategória:Vrchy pod 1000 metrov na Slovensku
Kategória:Kálnica
Kategória:Selec
Kategória:Zlatníky